Merkezê Çapemenîya QSDyî bi beyanatêkê nuştekî pare kerd ke sercergo ke nameyê Îsmaîl Zaîm o û birayê Mihemed Zaîmî yo ke cenazeya şervana YPJyî Arama Rênas rê îşkence kerdibi bi operasyonêkê taybetî ame tepiştene.
Beyanatê QSdyî wina yo: "Artêşa Tirkan a îşxalkere û komê aye yê cergan hêrişê vakurê Sûrîyê û Rojawanê Kurdîstanî kenê. Yewîwa ma ya asayîşî, kesê ke vera şarî û hêzanê ma planê hêrişan kerdêne, taqîb kerdêne. 6ê teşrîna peyêne de netîceyê taqîbkerdişê dergî de hêzanê ma sercergo ke nameyê xo Îsmaîl Zaîm o tepişt. Sercerg,birayê sercergî Mihemed Zaîmî  yo ke birayê ci zî hêrişanê îşxalî de ca gurewtêne û cenazeya şervana şehîde YPJyî Amara Rênas rê îşkence kerdibi. Tewr zî ame tesbîtkerdene ke sercergo bîn o ke nika mîyanê Ceyş El-Îslamî de tevgêreno,  birayê xo reyde têkilî de bî ke hêrişê fermandaranê QSDyî biko."
